நந்தன் கால்வாய்

நந்தன் கால்வாய் (Nandan canal) இந்தியாவின் தமிழ்நாட்டின் திருவண்ணாமலை, விழுப்புரம் மாவட்டங்களில் அமைந்துள்ள கால்வாய் ஆகும். இது ஆங்கிலேயர் ஆட்சிக் காலத்தில் கட்டப்பட்ட 200 ஆண்டுகள் பழமையான நீர்வழிப் பாதையாகும். இது பாயும் இந்த மாவட்டங்களில் உள்ள 120 கிராமங்களுக்கு உயிர்நாடியாக செயல்படுகிறது. நந்தன் கால்வாய் கீரனூர் அணையிலிருந்து உருவாகிறது. ஒலையாறும் துரிஞ்சலாறும் சங்கமிக்கும் சம்மந்தனூர் என்ற இடத்தில் அணை ஒன்று கட்டப்பட்டுள்ளது. 

திருவண்ணாமலை மாவட்டத்தில் உள்ள கீரனூர் அணையிலிருந்து நந்தன் கால்வாய் பிரிந்து, சுமார் 38 கிலோமீட்டர் தூரம் பாய்ந்து விழுப்புரம் மாவட்டத்தில் செஞ்சிக்கு அருகிலுள்ள பனமலை பேட்டை ஏரியில் கலக்கிறது. 

செய்யாறு-பெண்ணையார் இணைப்பு கால்வாய் தோண்டப்பட்டு நந்தன் கால்வாயுடன் இணைக்கப்படும் என்ற எதிர்பார்ப்பு தொடர்ந்து நிலவி வருகிறது. இது 60க்கும் மேற்பட்ட கிராமங்களின் குடிநீர் பிரச்சினையைத் தீர்ப்பது மட்டுமல்லாமல், 10,000 ஏக்கர் விவசாய நிலங்களுக்கும் பயனளிக்கும். சாத்தனூர் அணையிலிருந்து தற்போது திறக்கப்படும் உபரி நீர் தெற்கு பெண்ணையாறு வழியாக கடலில் கலக்கிறது. இந்த நீரை ஒரு கால்வாய் வழியாக சுமார் 16.40 கிலோமீட்டர் தூரம் திருப்பிவிட்டால், தோராயமாக 10 டிஎம்சி (ஆயிரம் மில்லியன் கன அடி) தண்ணீரைப் பயன்படுத்த முடியும்.

மேற்கோள்கள்

பகுப்பு:திருவண்ணாமலை மாவட்டம்
பகுப்பு:தமிழக ஆறுகள்